CELEX: C2005/182/43
Language: fi
Date: 2005-07-23 00:00:00
Title: Asia C-185/05: Euroopan yhteisöjen komission 26.4.2005 Italian tasavaltaa vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/23
            
         Euroopan yhteisöjen komission 26.4.2005 Italian tasavaltaa vastaan nostama kanne
   (Asia C-185/05)
   (2005/C 182/43)
   Oikeudenkäyntikieli: italia
   Euroopan yhteisöjen komissio on nostanut 26.4.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat komission oikeudellisen yksikön jäsenet B. Schima ja F. Amato.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut direktiivin 96/82 (1) 9 artiklan 4 kohdan, 17 artiklan 1 kohdan ja 18 artiklan 1 kohdan ensimmäisen, toisen ja kolmannen alakohdan mukaisia velvoitteitaan, koska
               se on pitänyt voimassa vuoden 1999 asetuksen nro 344 9 §:n 3 ja 4 momentin kaltaisen säännöksen, jonka mukaan sellaisen laitoksen toiminnanharjoittaja, jossa on vaarallisia aiheita, voi aloittaa toiminnan ilman, että viranomainen, jonka on otettava kantaa turvallisuusselvitykseen, on nimenomaisesti ilmoittanut toiminnanharjoittajalle turvallisuusselvitystä koskevat johtopäätöksensä,
               se on pitänyt voimassa vuoden 1999 asetuksen nro 344 21 §:n 3 momentin kaltaisen säännöksen, jonka mukaan jos niissä toimenpiteissä, jotka toiminnanharjoittaja aikoo toteuttaa suuronnettomuuksien estämiseksi ja rajoittamiseksi, on vakavia puutteita, toimivaltaisella viranomaisella ei ole velvollisuutta kieltää toiminnan aloittamista,
               se ei ole antanut sitovaa säännöstä, jonka mukaan tarkastusten avulla on voitava tutkia suunnitelmallisesti ja järjestelmällisesti kyseessä olevassa tuotantolaitoksessa sovellettavat tekniset järjestelmät, organisatoriset järjestelmät ja johtamisjärjestelmät, jotta toiminnanharjoittaja voisi osoittaa, että hän on, tuotantolaitoksessa harjoitetut eri toiminnat huomioon ottaen, toteuttanut asianmukaiset toimenpiteet torjuakseen suuronnettomuudet, ja jotta toiminnanharjoittaja voisi osoittaa, että hän on varautunut asianmukaisin toimenpitein suuronnettomuuksien seurausten rajoittamiseksi tuotantolaitoksen alueella ja sen ulkopuolella, ja
               se ei ole antanut säännöstä, jonka mukaan tarkastusten avulla taataan se, että turvallisuusselvityksessä tai muussa selvityksessä esitetyt tiedot vastaavat tarkasti tuotantolaitoksessa vallitsevaa tilannetta
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vaarallisista aineista aiheutuvien suuronnettomuusvaarojen torjunnasta 9 päivänä joulukuuta 1996 annetussa neuvoston direktiivissä 96/82/EY säädetään, että sellaisen laitoksen toiminnanharjoittaja, jossa on vaarallisia aineita, on velvollinen esittämään toimivaltaiselle viranomaiselle turvallisuusselvityksen. Italian tasavalta on pannut direktiivin täytäntöön 17.8.1999 annetulla asetuksella nro 334.
   Komissio väittää ennen kaikkea, että direktiivin 9 artiklan 4 kohdassa tarkoitetulla tavalla toiminnanharjoittaja ei voi aloittaa toimintaa ennen kuin se on saanut toimivaltaisen viranomaisen nimenomaisen luvan.
   Asetuksen mukaan toiminnanharjoittaja voi kuitenkin aloittaa toiminnan ilman, että toimivaltainen viranomainen on nimenomaisesti esittänyt turvallisuusselvitystä koskevat johtopäätöksensä.
   Kuten direktiivin 17 artiklan 1 kohdasta ilmenee, toimivaltaisella viranomaisella on velvollisuus kieltää toiminta, jos toimenpiteissä, jotka toiminnanharjoittaja aikoo toteuttaa suuronnettomuuksien estämiseksi ja rajoittamiseksi, on vakavia puutteita.
   Asetuksen mukaan toimivaltaisella viranomaisella ei näytä kuitenkaan olevan tällaista velvollisuutta.
   Lopuksi direktiivin 18 artiklan 1 kohdassa tarkoitetulla tavalla jäsenvaltioiden on annettava sitova säännös, jonka mukaan tarkastusten avulla on voitava tutkia suunnitelmallisesti ja järjestelmällisesti kyseessä olevassa tuotantolaitoksessa sovellettavat tekniset järjestelmät, organisatoriset järjestelmät ja johtamisjärjestelmät, jotta toiminnanharjoittaja voisi osoittaa, että hän on, tuotantolaitoksessa harjoitetut eri toiminnat huomioon ottaen, toteuttanut asianmukaiset toimenpiteet torjuakseen suuronnettomuudet, ja jotta toiminnanharjoittaja voisi osoittaa, että hän on varautunut asianmukaisin toimenpitein suuronnettomuuksien seurausten rajoittamiseksi tuotantolaitoksen alueella ja sen ulkopuolella. Tämän lisäksi edelleen direktiivin 18 artiklan 1 kohdassa tarkoitetulla tavalla jäsenvaltioiden on annettava säännös, jonka mukaan tarkastusten avulla taataan se, että turvallisuusselvityksessä tai muussa selvityksessä esitetyt tiedot vastaavat tarkasti tuotantolaitoksessa vallitsevaa tilannetta
   Asetuksessa ei joka tapauksessa ole toteutettu tällaisia säännöksiä, vaan siinä on rajoituttu viittaamaan myöhempään täytäntöönpanoasetukseen, jota ei kuitenkaan tähän päivään mennessä ole annettu.
   Edellä oleva huomioon ottaen komissio siis väittää, ettei Italian tasavalta ole noudattanut direktiivin 9 artiklan 4 kohdan, 17 artiklan 1 kohdan ja 18 artiklan 1 kohdan ensimmäisen, toisen ja kolmannen alakohdan mukaisia velvoitteitaan.
   
      (1)  EYVL L 10, 14.1.1997, s. 13.